Aukštadvario šv. Domininko bažnyčia

Aukštadvario šv. Domininko bažnyčia – neparapinė katalikų bažnyčia, stovinti Aukštadvaryje, prie kelio . Architektūros paminklas Nr. 36368. Priklauso Aukštadvario Kristaus Atsimainymo parapijai.

 Istorija 

Pirmoji medinė bažnyčia pastatyta 1518 m. remiant vyskupui Vaitiekui Radvilai. Antroji – mūrinė, pradėta statyti 1629 m. miestelio savininko Jono Alfonso Liackio lėšomis, šalia įsteigtas dominikonų vienuolynas ir pradinė mokykla. Visas kompleksas pabaigtas statyti tik 1667 m. Jonui Liackiui jau mirus.

1812 m. vienuolynas ir bažnyčia apdegė. 1832 m. Rusijos valdžia vienuolyną uždarė, parapija panaikinta. Vienuolyno pastatuose buvo įrengtos kareivinės, o bažnyčia 1843 m. pertvarkyta į cerkvę. 1862 m. Užuguosčio klebonas bažnyčią padidino, bet ji uždaryta 1866 m. Per Pirmąjį pasaulinį karą vokiečiai cerkvę pavertė grūdų sandėliu. 1919 m. pastatai grąžinti katalikams, o 1923 m. vyskupas Jurgis Matulaitis perdavė Moterų kultūros draugijai. 1923 m. vienuolyno patalpose buvo įkurta mergaičių namų ruošos mokykla.

Buvusios cerkvės ikonostasas greičiausiai buvo išgabentas į sandėlį Vievio cerkvėje, iš kur buvo perkeltas į Tauragės cerkvę.G. Szlewis, Православные храмы Литвы, Вильнюс, Свято-Духов монастырь, 2006, ISBN 9986-559-62-6, s.410

Po Antrojo pasaulinio karo bažnyčioje buvo sandėlis, vėliau restoranas. Po nepriklausomybės atgavimo pastatai grąžinti tikintiesiems. Bažnyčios rekonstrukcijos vykdytos 1960, 1999 m. 

 Architektūra 

Bažnyčios tūris sudėtinis, kurį sudaro stačiakampio plano pagrindinis korpusas ir daugiakampė 3 tarpsnių varpinė su smaile. Pagrindinį korpusą su varpine jungia vienaaukštis prienavis. Varpinės bokšte įmontuotas varpas su pakaba. 1960 m. bažnyčios vidaus erdvė padalinta į du aukštus, prie šiaurinio fasado pristatytas garažas, prie rytinio fasado vietoj apsidės – 3 aukštų priestatas-laiptinė. Išlikę šventoriaus vartai, orientuoti į buvusio vienuolyno pietų fasadą su 1999 m. atstatyta Šv. Dominyko koplyčia – Liackių giminės mauzoliejine koplyčia.

Kai kuri dominikonų bažnytinė įranga, kultūros vertybės buvo perkeltos į 1908 m. atkurtos parapijos Aukštadvario Kristaus Atsimainymo bažnyčią: žalvarinis sietynas, relikvijorius, Europoje leisti mišiolai, vargonai, varpai ir kt.

 Galerija 

 Šaltiniai 



 Nuorodos 


 Vyskupijos informacija

Kategorija:Trakų rajono bažnyčios
Kategorija:Aukštadvaris
Kategorija:Lietuvos dominikonų vienuolynai
Kategorija:Lietuvos kultūros vertybės: bažnyčios